rejauldu/bengali-wikipedia huggingface dataset:
ইয়ান গারেথ বাটলার (; জন্ম: ২৪ নভেম্বর, ১৯৮১) অকল্যান্ডের শহুরে এলাকা মিডলমোরে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। বর্তমানে যুক্তরাজ্যের যৌথ নাগরিকত্ব লাভ করেছেন। নিউজিল্যান্ড ক্রিকেট দলের অনতম সদস্য ছিলেন তিনি। ২০০২ থেকে ২০১৩ সময়কালে নিউজিল্যান্ডের পক্ষে আন্তর্জাতিক পর্যায়ে তিন স্তরের ক্রিকেটে অংশ নিয়েছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস, ওতাগো ভোল্টস এবং ইংরেজ কাউন্টি ক্রিকেটে গ্লুচেস্টারশায়ার, কেন্ট, নটস ও নর্দান্টসের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে পারদর্শীতা দেখিয়েছেন ইয়ান বাটলার।   প্রথম-শ্রেণীর ক্রিকেট  ১৭ বছর বয়সে লেক ডিস্ট্রিক্টের পেনরিথের সাথে প্রথমবারের মতো পেশাদারী পর্যায়ে খেলার জন্যে চুক্তিবদ্ধ হন। পরের বছর লন্ডনের পিউরলির পক্ষে খেলেন। ২০০১ থেকে ২০০৮ সাল পর্যন্ত নর্দার্ন ডিস্ট্রিক্টসের প্রতিনিধিত্ব করেন। এরপর ওতাগো ভোল্টসে চলে যান। এ দলটির সদস্যরূপে ভারতে অনুষ্ঠিত ২০০৯সালের চ্যাম্পিয়ন্স লীগ টুয়েন্টি২০ প্রতিযোগিতায় অংশগ্রহণ করেন ইয়ান বাটলার।  ২০০৩ সালে প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ২০০৪ সালে কেন্টের পক্ষে খেলেছেন তিনি। ২০০৭ সালে বার্মংহামের হারবোর্ন ক্রিকেট ক্লাবে অংশগ্রহণ করেছেন। এ সময় এজবাস্টনে অবস্থিত কিং এডওয়ার্ডস স্কুল বার্মংহামের কিছু ছাত্রকে প্রশিক্ষণ প্রদান করেন। ২০০৮ সালে পুনরায় হারবোর্ন ক্রিকেট ক্লাবে খেলেন। পাশাপাশি লন্ডনের ল্যাশিংস ক্রিকেট ক্লাবে খেলেন। ২০১০ সালে গ্লুচেস্টারশায়ারের সদস্যরূপে ফ্রেন্ডস প্রভিডেন্ট টি২০ প্রতিযোগিতায় খেলার জন্য পুনরায় চুক্তিবদ্ধ হন। ২০১৪ সালে নর্দাম্পটনশায়ারে খেলার জন্য চুক্তিনামায় স্বাক্ষর করেন।   আন্তর্জাতিক ক্রিকেট  দ্রুতগতিসম্পন্ন বোলার শেন বন্ডের দূর্দান্ত ক্রীড়ানৈপুণ্যের কারণে নিজেকে যথাযথ ফুটিয়ে তুলতে না পারলেও যথাসাধ্য চেষ্টা চালান। ২০০৪ সালে ওয়েলিংটনে সফরকারী পাকিস্তানের বিপক্ষে ৬/৪৬ বোলিং পরিসংখ্যান গড়েছিলেন। বেশ কয়েকবার পিঠের আঘাতের কবলে পড়েন ও উত্তরোত্তর শক্তিশালী হয়ে উঠা নিউজিল্যান্ড দলে অন্তর্ভুক্তিতে ব্যাঘাতের কারণ হয়ে দাঁড়ায়।  ২০০৯ সালের শুরুতে নিউজিল্যান্ড দলে খেলার জন্য পুনরায় ডাক পান। সিডনিতে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অংশ নেন। এরপর ইংল্যান্ডে অনুষ্ঠিত ২০০৯ ও ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতায় খেলেন।  ডিসেম্বর, ২০১৪ থেকে কোন প্রথম-শ্রেণীর খেলায় অংশগ্রহণ করেননি। তবে নর্দার্ন ডিস্ট্রিক্টসের পক্ষে একদিনের খেলায় সক্রিয়ভাবে অংশ নিচ্ছেন। ২০১৪ সালে ইয়ান বাটলার ক্রিকেট থেকে নিজের অবসরের কথা ঘোষণা করেন।   তথ্যসূত্র    বহিঃসংযোগ       বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ওতাগোর ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:নর্থ আইল্যান্ডের ক্রিকেটার
টঙ্ক জেলা উত্তর ভারতের রাজস্থান রাজ্যের একটি জেলা। টঙ্ক শহরটি জেলা সদর। টঙ্ক জেলা আজমির বিভাগের একটি অংশ।  জনসংখ্যার উপাত্ত ২০১১ সালের আদমশুমারি অনুসারে টঙ্ক জেলার জনসংখ্যা ১৪,২১,৭১১ জন, যা ইসোয়াতিনি বা মার্কিন যুক্তরাষ্ট্রের হাওয়াই রাজ্যের সমান। এটি জনসংখ্যার হিসাবে ভারতে ৩৪৭ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ১৯৮ জন  (৫১০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ১৭.৩৩% ছিল। টঙ্ক জেলার লিঙ্গ অনুপাত রয়েছে ১,০০০ জন পুরুষ প্রতি ৯৪৯ জন মহিলা এবং শিক্ষার হার ৬২.৪৬%।  ভারতের ২০১১ সালের আদমশুমারির সময়ে, জেলার ৯৫.৮২% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।2011 Census of India, Population By Mother Tongue  জেলার শহর/গ্রামীণ জনসংখ্যা   ২০১১ সালের আদম শুমারির জন্য টঙ্ক জেলার মোট জনসংখ্যার মধ্যে ২২.৩৫ শতাংশ জেলার নগর অঞ্চলে বাস করে। শহরে মোট ৩১৭,৭২৩ জন লোক বাস করেন, যার মধ্যে পুরুষ ১৬০,০৯১ জন এবং মহিলা ১৫৭,৬৩২ জন। ২০১১ সালের আদমশুমারির তথ্য অনুসারে টঙ্ক জেলার নগর অঞ্চলে লিঙ্গ অনুপাত ৯৮৫। একইভাবে ২০১১ সালের আদমশুমারিতে টঙ্ক জেলায় শিশু লিঙ্গের অনুপাত ছিল ৮৭২। শহরাঞ্চলে শিশুর জনসংখ্যা (০- ৬) ছিল ৪২,৮৫১ জন, এর মধ্যে পুরুষ ও মহিলা ছিলেন ২২,৮৮৮ জন এবং ১৯,৯৬৩ জন। এই টঙ্ক জেলার শিশুসংখ্যা সংখ্যা মোট শহুরে জনসংখ্যার ১৪.৩০%। ২০১১ সালের আদম শুমারি অনুসারে টঙ্ক জেলায় গড় সাক্ষরতার হার ৭৩.৮৪%, এর মধ্যে পুরুষ এবং মহিলার সাক্ষরতার হার যথাক্রমে ৮২.৯৪ % এবং ৬৪.৭৬%। প্রকৃত সংখ্যায় ২০২,৯৫৭ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ১১৩,৭৯৮ জন এবং ৮৯,১৫৯ জন।  ২০১১ সালের আদমশুমারি অনুসারে সাক্ষরতার জেলার ৭৭.৬৫% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,১০৩,৬০৩ জন, যার মধ্যে পুরুষ এবং মহিলা যথাক্রমে ৫৬৮,০৪৫ জন এবং ৫৩৫,৫৫৮ জন। টঙ্ক জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৪৩ জন মহিলা। যদি টঙ্ক জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৮৯৭ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা ১৬১,১৮৭ জন, যার মধ্যে পুরুষ ৮৪,৯৮০ জন এবং মহিলা ৭৬,২০৭ জন। টঙ্ক জেলার মোট পল্লী জনসংখ্যার ১৪.৯৬% শিশু। ২০১১ সালের আদম শুমারি অনুসারে টঙ্ক জেলার গ্রামীণ অঞ্চলে সাক্ষরতার হার ৫৮.০১%।  তথ্যসূত্র  বহিঃসংযোগ  বিষয়শ্রেণী:রাজস্থানের জেলা বিষয়শ্রেণী:টঙ্ক জেলা বিষয়শ্রেণী:১৮১৮-এ ভারতে প্রতিষ্ঠিত
আকাশ সেন, সংক্ষেপে শুধু আকাশ হিসেবেই বেশি পরিচিত, হচ্ছেন একজন ভারতীয় বাঙ্গালী সুরকার ও গায়ক।   প্রাথমিক জীবন ও শিক্ষা   আকাশ সেন ১৯৮৬ সালের ২০ মার্চ ভারতের পশ্চিমবঙ্গ রাজ্যের মুর্শিদাবাদ জেলার বহরমপুরে জন্মগ্রহণ করেন। তিনি কৃষ্ণনাথ কলেজ থেকে পদার্থবিজ্ঞানে বিএসসি সম্পন্ন করেন।   কর্মজীবন  তিনি ভারতীয় বাংলা পূর্ণদৈর্ঘ্য চলচ্চিত্র ও টেলিভিশনের একজন সঙ্গীত পরিচালক। তিনি একজন গায়ক এবং সুরকারও। তিনি কর্মজীবন শুরু করেন ২০০৪ সালে তার প্রথম অ্যালবাম সুইটি দিয়ে। আকাশ শুধু ভারতীয় চলচ্চিত্রের সুরকার নয়, তিনি বাংলাদেশের চলচ্চিত্র ও অ্যালবামেও সুর দেন।   পুরস্কার ও মনোনয়ন   বছর পুরস্কার বিভাগ গান অ্যালবাম ফলাফল ২০১২ মিরচি সঙ্গীত পুরস্কার বাংলা শ্রেষ্ঠ বাংলা ব্যান্ড অ্যালবাম সব গান গুরু    বছর পুরস্কার বিভাগ গান চলচ্চিত্র ফলাফল ২০১৩ মিরচি সঙ্গীত পুরস্কার বাংলা শ্রেষ্ঠ আসন্ন সঙ্গীত পরিচালক তোর নাম তোর নাম  ২০১৫ টেলি সিনে পুরস্কার শ্রেষ্ঠ সঙ্গীত পরিচালক বাংলাদেশের মেয়ে আমি শুধু চেয়েছি তোমায়  ২০১৮ আই স্টার অ্যাওয়ার্ড (বাংলাদেশ) শ্রেষ্ঠ গায়ক নাম্বার ওয়ান হিরো পোড়ামন ২    তথ্যসূত্র    বহিঃসংযোগ   সাউন্ডক্লাউডে আকাশ সেন  তোরে খুঁজি গানের লিরিক   মে তেরা রোমিও গানের লিরিক   ইউটিউবে আকাশ সেন  বিষয়শ্রেণী:জীবিত ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:১৯৮৬-এ জন্ম বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:বহরমপুরের ব্যক্তি বিষয়শ্রেণী:ভারতীয় পুরুষ সুরকার বিষয়শ্রেণী:কৃষ্ণনাথ কলেজের প্রাক্তন শিক্ষার্থী
thumb|200px|উপগ্রহ থেকে তোলা আইসল্যান্ডের ছবি; নিচে ডানে সাদা এলাকাটি ভাত্‌নাইয়োকুত্‌ল thumb|200px|ভাত্‌নাইয়োকুত্‌ল (আরও কাছ থেকে তোলা উপগ্রহ চিত্র) thumb|200px|ভাত্‌নাইয়োকুত্‌ল হিমবাহে অবস্থিত গ্রিম্‌সভোত্‌ন আগ্নেয়গিরি thumb|200px|ভাত্‌নাইয়োকুত্‌ল thumb|200px|ইয়োখুলসাওরলৌন-এ যাওয়ার রাস্তা থেকে ভাত্‌নাইয়োকুত্‌ল-এর দৃশ্য ভাত্‌নাইয়োকুত্‌ল (আইসল্যান্ডীয় ভাষায়: Vatnajökull আ-ধ্ব-ব: ) দক্ষিণ-পূর্ব আইসল্যান্ডে অবস্থিত একটি বিস্তীর্ণ বরফক্ষেত্র। এটি আইসল্যান্ড ও ইউরোপের বৃহত্তম হিমবাহ। এর আয়তন প্রায় ৮,৪০০ বর্গ কিলোমিটার, যা আইসল্যান্ডের আয়তনের প্রায় ৮%। এখানকার বরফের গড় পুরুত্ব ৪০০ মিটার এবং সর্বোচ্চ পুরুত্ব ১০০০ মিটার। ক্ষেত্রটির পৃষ্ঠ বেশির ভাগ স্থানেই সমুদ্রতল থেকে প্রায় ৫০০০ ফুট উচ্চতায় অবস্থিত। দক্ষিণে ওরায়েফাইয়োকুত্‌ল (Öræfajökull) হিমবাহ এলাকায় এটির উচ্চতা বৃদ্ধি পেয়েছে এবং এখানেই ২,১১০ মিটার উচ্চতাবিশিষ্ট আইসল্যান্ডের সর্বোচ্চ শৃঙ্গ খ্‌ভান্নাটাল্‌শনুখুর (Hvannadalshnúkur) অবস্থিত।  গোটা বরফক্ষেত্র জুড়েই বহু সক্রিয় আগ্নেয়গিরি রয়েছে। এই আগ্নেয়গিরির উত্তাপে বরফ গলে যে পানি হয়, সেগুলি থেকে শত শত নদীর সৃষ্টি হয়েছে। এই নদীগুলির মধ্যে থিয়ৌর্সাও (Thjórsá), স্খিয়ালফান্টাফ্লিয়ৌত (Skjálfandafljót), ফিয়োৎলুম (Fjöllum), ইয়োকুলসাও আও দাই (Jökulsá á Dai) এবং লাগারফ্লিয়ৌত (Lagarfljót) উল্লেখযোগ্য। বরফক্ষেত্র ও সাগরের মাঝখানে একচিলতে ভূমি আছে, কিন্তু বরফগলা পানি, বরফের তলে অবস্থিত উষ্ণ প্রস্রবণের কারণে হিমবাহের বিস্ফোরণ, ইত্যাদি কারণে এই ভূমির উপর দিয়ে বহুদিন যাবৎ কোন রাস্তা নির্মাণ করা যায়নি। শেষ পর্যন্ত ১৯৭০-এর দশকের মাঝে এসে রাস্তাটি নির্মাণ সম্ভব হয় এবং এর ফলে সমগ্র আইসল্যান্ড বেষ্টনকারী মহাসড়ক নির্মাণ সমাপ্ত হয়।  বরফ ক্ষেত্রটির তলদেশে অবস্থিত বৃহত্তম গ্রিম্‌সভোত্‌ন আগ্নেয়গিরিতে কিছুদিন পর পরই অগ্ন্যুৎপাত হয়, যার ফলে এর আশেপাশের বরফ গলে গিয়ে হ্রদের সৃষ্টি হয়। এই হ্রদটি মাঝেমাঝে চারপাশের বরফের প্রাচীর ভেদ করে বেরিয়ে আসে এবং ইয়োখুলখ্‌লাউপ নামের ভয়াবহ বন্যার সৃষ্টি করে। ১৯৩৪ ও ১৯৩৮ সালের অগ্ন্যুৎপাতের সময় ইয়োখুলখ্‌লাউপের নিঃসরণের পরিমাণ প্রতি সেকেন্ডে ৫০,০০০ ঘনমিটার পর্যন্ত পৌঁছেছিল। বিংশ শতাব্দীতে প্রতি ৫ থেকে ১০ বছর অন্তর একটি করে ইয়োখুলখ্‌লাউপ ঘটেছে।  জলবায়ুর পরিবর্তন ও আগ্নেয় কর্মকাণ্ডের ফলে ভাত্‌নাইয়োকুত্‌লের আয়তন সম্প্রতি হ্রাস পাচ্ছে।  বিষয়শ্রেণী:আইসল্যান্ডের উচ্চভূমি বিষয়শ্রেণী:আইসল্যান্ডের হিমবাহ
কমলেশ্বর বাঁধ, সরকারিভাবে "হিরণ-১ বাঁধ" নামেও সুপরিচিত, ভারতের গুজরাত রাজ্যের বিশাবদরের হিরণ নদী উপর অবস্থিত একটি শিলাপূর্ণ বাঁধ।  পরিমাপ বিশিষ্ট, বাঁধটি গীর জাতীয় উদ্যানের মধ্যেই অবস্থিত ও জলসেচের জন্য ১৯৫৯ সালেই এটির নির্মাণকার্য সম্পন্ন হয়। জলাধারটি উল্লেখযোগ্য পাখি ও কুমিরের সংখ্যার জন্য বিখ্যাত।   তথ্যসূত্র   বিষয়শ্রেণী:বাঁধ বিষয়শ্রেণী:ভারতের বাঁধ বিষয়শ্রেণী:২০শ শতাব্দীতে ভারতের স্থাপত্য
আ জা সনম হচ্ছে ১৯৬৮ সালে মুক্তিপ্রাপ্ত একটি হিন্দি চলচ্চিত্র। ইউসুফ নকভির পরিচালনায় চলচ্চিত্রটিতে অভিনয় করেছিলেন ফিরোজ খান এবং তনুজা। চলচ্চিত্রটির সঙ্গীত পরিচালনা করেছিলেন ঊষা খান্না এবং গীতিকার ছিলেন ইন্দিভার।   কাহিনী  ডাঃ সতীশ বড় শহর থেকে একটি ছোট্ট গ্রামে ভ্রমণ করেন, যেখানে তিনি দরিদ্রদের সেবা করতে পারেন যাঁরা শহরে চিকিত্সার জন্য যেতে পারেন না। গ্রামে একবার তার সঙ্গে দেখা হয় শান্তির সাথে, যিনি তার বাবা, রাধেকিরণ নামে একজন প্রহরী রয়েছেন। শান্তি ও সতীশ দু'জনেই প্রেমে পড়ে এবং বিয়ে করার শপথ করে পরিবর্তন রাধেকিরনের একটি দুর্ঘটনা ঘটেছে এবং সতীশকে অবহিত না করে শান্তিকে পুনরায় শনাক্ত করতে চলে যায়। সতীশ শান্তিকে হারাতে গিয়ে বিধ্বস্ত হয়ে পড়েছিল এবং তার সন্ধান করার চেষ্টা করেও কোন লাভ হয় নি। তাঁর বাবা-মা চান তিনি কামিনীকে বিয়ে করুন এবং তিনি তা করতে রাজি হন। এরপরেই তিনি শান্তির ওপারে আসেন, এবং এই দেখে তিনি হতবাক হয়ে যান যে শান্তি বাচ্চা-ছেলের জন্ম দিয়েছে, তবে বাবা কে তা প্রকাশ করবেন না।  অভিনয়ে   সুলোচনা চট্টোপাধ্যায় - কামিনী  ফিরোজ খান - ডাঃ সতীশ  তনুজা - শান্তি  বিপিন গুপ্ত - কামিনীর বাবা  শিবরাজ - রাধেকিরণ  দেবেন বর্মা - ডাঃ কৌশল বর্মা   গানের তালিকা   শামে বাহারা সুবহে চমন তু মেরে খোয়াবো কি পিয়ারি দুলহান - মোহাম্মাদ রফি  জানে কাহা গায়ে তুম - মোহাম্মাদ রফি  আজ কি রাত মেরে ভাস্তে কিয়া লায়ে হে - লতা মঙ্গেশকর  ম্যাঁ চুম লো ইয়ে আদায়ে যারা কারিব আও - ঊষা খান্না, মোহাম্মাদ রফি  আজা খাড়ি হুঁ তেরি রাহোঁ মেঁ - লতা মঙ্গেশকর  এ্যা মেরে চঞ্চল চান্দা সো জা চ্যান সে - আশা ভোঁসলে, ঊষা খান্না   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৮-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র
thumb| তাফসির আল জালালাইন / তাফসির জালালাইন বা তাফসিরে জালালাইন ( আরবি : تفسير الجلالين / تفسير الإمامين الجلالين تفسير الجلالين دار المعرفة بيروت ؛ لبنان ١٣١٩ه - ١٩٩٨م ، ; উর্দু : تفسیر جلالین  ) মুসলমানের ধর্ম গ্রন্থ আল কুরআনুল কারিমের প্রসিদ্ধ ব্যখ্যা গ্রন্থসমুহের মধ্যে একটি অন্যতম সুপরিচিত প্রসিদ্ধ গ্রন্থ; যার অনন্য বৈশিষ্ট্যে পাঠক মহলে সমাদৃত।   গ্রন্থকার ও নামকরণ    এ গ্রন্থটি কারও একক রচনা নয়। দু'জন বিজ্ঞ মুফাসসির এটি রচনা করেছেন। তাদের দু'জনের নাম একই। দু'জনেরই নাম  'জালালুদ্দীন'। একজন জালালুদ্দিন মাহাল্লী। অপরজন জালালুদ্দিন সুয়ুতী। তাদের নামের প্রথম অংশ হল - 'জালাল'। আরবি ভাষায় 'জালাল' (جلال ) শব্দের দ্বিবচন হল 'জালালাইন' (جلالین )। যেহেতু এটি দুই 'জালাল'-এর লেখা,  তাই দুই নামের সম্পৃক্ততায় তাকে তাফসির আল জালালাইন (تفسیر الجلالین ) নামে অভিহিত করা হয়। বাংলা ভাষায় অনুবাদকৃত : তাফসীরে জালালাইন-১ ; প্রকাশনায় : ইসলামিয়া কুতুবখানা ৩০/৩২ নর্থব্রুক হল রোড,  বাংলাবাজার, ঢাকা - ১১০০।   অনুবাদ  গ্রন্থটির মূল ভাষা আরবি। পরবর্তীতে বহু ভাষায় এটি অনুবাদ হয়েছে। এর মধ্যে উল্লেখযোগ্য হলো : উর্দু , ফার্সি, বাংলা ইত্যাদি। ইংরেজি ভাষায়ও এর দুটি অনুবাদ রয়েছে।   জালালাইনের ব্যখ্যা গ্রন্থসমূহ     জামালাইন : এ ব্যাখ্যাগ্রন্থটি লিখেছেন -  মোল্লা নূরুদ্দীন আলী ইবনে সুলতান মুহাম্মদ আল হারাবী ওরফে মোল্লা আলী ক্বারী (মৃত্যু: ১০১৪ হিজরি) , রচনাকাল - ১০০৪ হিজরি।    কাইসুন নিরাইন :  এটি লিখেছেন শায়খ শামসুদ্দীন মুহাম্মদ ইবনে আল কামী (রাহ) ; রচনাকাল - ৯৫৩ হিজরি।    মাজমাউল বাহরাইন ওয়া মাতলাউল বাদরাইন :  এটি রচনা করেন জালালুদ্দীন মুহাম্মদ ইবনে মুহাম্মদ আল কারখী (রাহ)।    আল ফুতুহাতুল ইলাহিয়্যাহ বি তাওজিহি তাফসিরিল জালালাইন লিদ দাকাইকিল খাফিয়্যাহ :   জালালাইনের উপর এই ব্যাখ্যাগ্রন্থটি লিখেন শাইখ সুলাইমান আল জামাল (মৃত্যুঃ ১২০৪ হিজরি)।   তথ্যসূত্র    বিষয়শ্রেণী:কুরআনের ব্যাখ্যা বিষয়শ্রেণী:কুরআনের পরিভাষা বিষয়শ্রেণী:কুরআন অনুবাদ বিষয়শ্রেণী:জালালুদ্দীন সুয়ুতীর বই বিষয়শ্রেণী:সুন্নি তাফসির বিষয়শ্রেণী:১৬শ শতাব্দীর আরবি বই
সেন্ট মিরেন ফুটবল ক্লাব (সাধারণত সেন্ট মিরেন এফসি নামে পরিচিত) হচ্ছে পেজলি ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭৭ সালে প্রতিষ্ঠিত হয়েছে। সেন্ট মিরেন এফসি তাদের সকল হোম ম্যাচ পেজলির সেন্ট মিরেন পার্কে খেলে থাকে; যার ধারণক্ষমতা হচ্ছে ৭,৯৩৭। বর্তমানে এই ক্লাবের ম্যানেজারের দায়িত্ব পালন করছেন জিম গুডউইন এবং সভাপতির দায়িত্ব পালন করছেন গর্ডন স্কট। স্কটিশ মধ্যমাঠের খেলোয়াড় স্টিফেন ম্যাকগিন এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, সেন্ট মিরেন এফসি এপর্যন্ত ৪টি শিরোপা জয়লাভ করেছে; যার মধ্যে ৩টি স্কটিশ কাপ এবং ১টি স্কটিশ লীগ কাপ শিরোপা রয়েছে।  অর্জন ঘরোয়া স্কটিশ কাপ: চ্যাম্পিয়ন (৩): ১৯২৫–২৬, ১৯৫৮–৫৯, ১৯৮৬–৮৭ রানার-আপ: ১৯০৭–০৮, ১৯৩৩–৩৪, ১৯৬১–৬২ স্কটিশ লীগ কাপ:  চ্যাম্পিয়ন (১): ২০১২–১৩ রানার-আপ: ১৯৫৫–৫৬, ২০০৯–১০  তথ্যসূত্র  বহিঃসংযোগ       বিষয়শ্রেণী:সেন্ট মিরেন ফুটবল ক্লাব বিষয়শ্রেণী:স্কটিশ প্রিমিয়ারশিপ ক্লাব বিষয়শ্রেণী:স্কটল্যান্ডের ফুটবল ক্লাব বিষয়শ্রেণী:১৮৭৭-এ স্কটল্যান্ডে প্রতিষ্ঠিত বিষয়শ্রেণী:১৮৭৭-এ প্রতিষ্ঠিত ফুটবল ক্লাব
মার্থা বিয়াট্রিস ওয়েব, ব্যারনেস প্যাসফিল্ড (; (২২ জানুয়ারি, ১৮৫৮ – ৩০ এপ্রিল, ১৯৪৩) ছিলেন একজন ইংরেজ সমাজবিজ্ঞানী, অর্থনীতিবিদ সমাজতন্ত্রী শ্রমিক ইতিহাসবিদ এবং সমাজসংস্কারক।ভ. ই. লেনিন, আন্তর্জাতিক কমিউনিস্ট আন্দোলনের ঐক্য প্রসঙ্গে; প্রগতি প্রকাশন, মস্কো; ১৯৭৩; পৃষ্ঠা-৪৪২।  তথ্যসূত্র  বহিঃসংযোগ  Spartacus Educational    Richard Potter Chairman of the Great Western Railway  The History of Standish House  The Webb Diaries full digital versions  The Webbs on the Web bibliography  বিষয়শ্রেণী:১৮৫৮-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:ইংরেজ রাজনীতিবিদ বিষয়শ্রেণী:ইংরেজ সমাজতাত্ত্বিক বিষয়শ্রেণী:নারীবাদী অর্থনীতিবিদ বিষয়শ্রেণী:সমাজতান্ত্রিক নারীবাদী বিষয়শ্রেণী:ইংরেজ অর্থনীতিবিদ বিষয়শ্রেণী:২০শ শতাব্দীর ইংরেজ লেখক বিষয়শ্রেণী:ইংরেজ সমাজবিজ্ঞানী বিষয়শ্রেণী:সোভিয়েত রাশিয়া সম্পর্কে পাশ্চাত্য লেখক বিষয়শ্রেণী:২০শ শতাব্দীর ব্রিটিশ বিজ্ঞানী বিষয়শ্রেণী:ব্রিটিশ অ্যাকাডেমির সভ্য বিষয়শ্রেণী:পটার পরিবার বিষয়শ্রেণী:ওয়েস্টমিনস্টার অ্যাবিতে সমাধিস্থ বিষয়শ্রেণী:১৯শ শতাব্দীর ইংরেজ বিজ্ঞানী
ব্রহ্মপুরী () ভারতের মহারাষ্ট্র রাজ্যের চন্দ্রপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪৮ মিটার (১৪৬৯ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ব্রহ্মপুরী শহরের জনসংখ্যা হল ৩১,২০০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে ব্রহ্মপুরী এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  মেরাজ (আলাপ) ১৬:২৭, ৩১ মার্চ ২০২০ (ইউটিসি) লেহ গোত্তি এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রমাণে কোন তথ্যসূত্র প্রদান করা হয়নি  ~ইসমাইল (আলাপ) ১৫:৪৩, ৬ মার্চ ২০২০ (ইউটিসি)  অপসারণের  করছি।  এতগুলো তথ্যসূত্র দিয়েছে,আপনার আরো তথ্যসূত্র প্রয়োজন। আপনি কি আসলেই তথ্যসূত্রগো গুগল করে দেখেছেন?? --IqbalHossain (আলাপ) ১৩:৪২, ৩১ মার্চ ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
উত্তর সোনাখালী মাধ্যমিক বিদ্যালয় ও কলেজ বরগুনা জেলার আমতলী উপজেলার আতহারগাছিয়া ইউনিয়নে অবস্থিত। ১৫৮ শতাংশ জমির উপর স্কুলটি প্রতিষ্ঠা করা হয়েছে।   প্রাতিষ্ঠানিক ইতিহাস  ১৯৩৫ সালের ২রা ফেব্রুয়ারি মধ্য ইংরেজি নামে স্কুলটি প্রতিষ্ঠা করা হয়। পরবর্তীতে ১৯৬৯ সালের ১লা জানুয়ারী হতে স্কুলটি মাধ্যমিক কার্যক্রম শুরু করে। ১৯৯৭ সালে উচ্চমাধ্যমিক কার্যক্রম চালু করার আবেদনের প্রেক্ষিতে ২০০৪ সালে এ আবেদন সফল হয় এবং এটি তার কলেজের সকল কার্যক্রম শুরু করে।   ভবন  ১৯৯৬ সালে এডিবি এর সহযোগীতায় ৩তলা একটি পাকা ভবন এখানে নির্মাণ করা হয়। পরবর্তীতে ২০০৪ সালে প্রধান মন্ত্রীর দপ্তরিক সাহায্যের মাধ্যমে একটি আধা পাকা ছাত্রাবাস নির্মাণ করা হয়।   তথ্যসূত্র   বিষয়শ্রেণী:বরগুনা জেলার বিদ্যালয় বিষয়শ্রেণী:বরগুনা জেলার মহাবিদ্যালয় বিষয়শ্রেণী:১৯৩৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৩৫-এ ব্রিটিশ ভারতে প্রতিষ্ঠিত বিষয়শ্রেণী:আমতলী উপজেলা
ফিলিস হ্যারিসন-রস (১৪ আগস্ট, ১৯৩৬ - ১৬ জানুয়ারী, ২০১৭) একজন মার্কিন মনোরোগ বিশেষজ্ঞ ছিলেন, যিনি বিকাশে অক্ষম এবং মানসিকভাবে অসুস্থ শিশুদের জন্য কর্মসূচীর পথপ্রদর্শক ছিলেন।   প্রাথমিক জীবন এবং শিক্ষা  তিনি ১৯৫৬ সালে অ্যালবিয়ন কলেজ থেকে বিএস এবং ১৯৫৯ সালে ওয়েন স্টেট ইউনিভার্সিটি স্কুল অফ মেডিসিন থেকে এমডি লাভ করেন। তিনি ১৯৬৪ থেকে ১৯৬৬ সাল পর্যন্ত অ্যালবার্ট আইনস্টাইন কলেজ অফ মেডিসিনে ফেলোশিপ সম্পন্ন করেন।   মৃত্যু  হ্যারিসন-রস ১৬ জানুয়ারী, ২০১৭ এ ফুসফুসের ক্যান্সারে মারা যান।   তথ্যসূত্র    বহিঃসংযোগ    ফিলিস হ্যারিসন-রসের সাক্ষাৎকার  বিষয়শ্রেণী:১৯৩৬-এ জন্ম বিষয়শ্রেণী:২০১৭-এ মৃত্যু বিষয়শ্রেণী:ফুসফুসের ক্যান্সারে মৃত্যু বিষয়শ্রেণী:মার্কিন মনোরোগ বিশেষজ্ঞ বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন নারী চিকিৎসক বিষয়শ্রেণী:ডেট্রয়েটের চিকিৎসক বিষয়শ্রেণী:২০শ শতাব্দীর মার্কিন শিক্ষায়তনিক বিষয়শ্রেণী:২০শ শতাব্দীর মার্কিন নারী শিক্ষায়তনিক বিষয়শ্রেণী:কর্নেল বিশ্ববিদ্যালয়ের ওয়েইল মেডিকেল কলেজের শিক্ষক বিষয়শ্রেণী:অ্যালবিয়ন কলেজের প্রাক্তন শিক্ষার্থী বিষয়শ্রেণী:ওয়েন স্টেট ইউনিভার্সিটি স্কুল অফ মেডিসিনের প্রাক্তন শিক্ষার্থী বিষয়শ্রেণী:মার্কিন নারী মনোরোগ বিশেষজ্ঞ
200px|right|thumb|দ্য থিঙ্কার, অগাস্ট রোডিন কর্তৃক নির্মিত একটি ভাস্কর্য, যা প্রায়শই দর্শনের প্রতীক হিসেবে ব্যবহৃত হয়। দর্শন (philosophy) জ্ঞানের অন্যতম প্রাচীন একটি শাখা। ফিলোসফি শব্দটির প্রথম ব্যবহার করেছিলেন গ্রিক চিন্তাবিদ ও গণিতজ্ঞ পিথাগোরাস। খ্রিস্টপূর্ব ষষ্ঠ অব্দের দিকে শব্দটি প্রথম ব্যবহৃত হয়। পিথাগোরাস নিজেকে প্রাজ্ঞ ভাবতেন না, বরং প্রজ্ঞার অনুরাগী ভাবতেন। তিনিই ফিলোসফি শব্দটি ব্যবহার করেন love of wisdom তথা প্রজ্ঞার প্রতি অনুরাগ অর্থে। দর্শনের সংজ্ঞা হিসেবে এই বিষয়টিকেই গ্রহণ করা যায়। আরও নির্দিষ্টভাবে বলতে গেলে দর্শন জ্ঞানের এমন একটি ধারা যা, মানুষের কীভাবে জীবন নির্বাহ করা উচিত (নীতিবিদ্যা); কোন ধরনের বস্তুর অস্তিত্ব রয়েছে এবং তাদের প্রকৃতি কি (অধিবিদ্যা); প্রকৃত জ্ঞান বলতে কোন জিনিসটিকে বোঝায় এবং কারণ প্রদর্শনের সঠিক নীতিগুলো কি কি (যুক্তিবিদ্যা); এই বিষয়গুলো নিয়ে আলোচনা করে।  দর্শন শব্দটি ইংরেজি philosophy শব্দ থেকে এসেছে। ফিলোসফি শব্দটি এসেছে প্রাচীন গ্রিক ভাষা থেকে। গ্রিক ভাষায় φιλοσοφία (philosophía) শব্দটি দুটি শব্দ থেকে উৎপত্তি লাভ করেছে। শব্দ দুটি হল: φίλος (ফিলোস: বন্ধু, ভালোবাসার পাত্র) এবং σοφία (সোফিয়া: প্রজ্ঞা)। এ থেকে স্পষ্টতই বোঝা যায়, দর্শনের সাথে মূল সম্পর্ক হচ্ছে প্রজ্ঞার, আরও নির্দিষ্টভাবে বলতে গেলে, প্রজ্ঞার প্রতি ভালোবাসার। জ্ঞান এবং প্রজ্ঞা এক জিনিস নয়। ঘটনা ও তথ্য সম্পর্কে স্পষ্ট ও নির্ভুল ধারণা থেকে জ্ঞান লাভ করা যায়, কিন্তু দার্শনিক (যিনি দর্শন চর্চা করেন তাকেই দার্শনিক বলা হয়) কেবল তথ্যগত জ্ঞানের উপর নির্ভর করেন না। দর্শনের প্রধান কাম্য বিষয় প্রজ্ঞা। প্রজ্ঞার অনুসন্ধান ও চর্চার মাধ্যমেই দর্শন বিকাশ লাভ করে। পিথাগোরাস সারা জীবন প্রজ্ঞার সাধনা করেছেন, কখনও জ্ঞানের গরিমা অনুভব করেননি। এজন্য তিনি দার্শনিক হিসেবে বিদগ্ধ। দর্শনের জন্য যে প্রজ্ঞা কাম্য তার মধ্যে রয়েছে, অন্তর্দৃষ্টি, দৃষ্টিভঙ্গির অভ্রান্ততা, বিচারের ভারসাম্য ও বিশ্লেষণের সামঞ্জস্য।
থাম্ব|স্কটিশ ফুটবল খেলোয়াড় আলেকজান্ডার স্যান্ডি টার্নবুল। আলেক্সান্ডার স্যান্ডি টার্নবুল (জন্ম ১৮৮৪ হার্লফোর্ড) একজন স্কটিশ ফুটবল খেলোয়াড়। স্থানীয় হার্লফোর্ড থিসলে দলের হয়ে তিনি তার ক্যারিয়ার শুরু করেন। পরে তিনি ম্যানচেস্টার সিটি দলে যোগদেন। ১৯০৫ সালে বিভিন্ন খেলোয়াড়কে অতিরিক্ত বেতন প্রদানের অভিযোগে সিটিকে অভিযুক্ত করা হয় এবং এই দলের সকল খেলোয়াড়কে ফুটবল খেলা থেকে বিরত থাকার আদেশ দেয়া হয়। ১৯০৬ সালের ৩১ জানুয়ারি যখন এই নিষেধাজ্ঞা উঠিয়ে নেয়া হয় তখন টার্নবুল সিটি দলে না গিয়ে চিরপ্রতিদ্বন্দ্বী ম্যানচেস্টার ইউনাইটেড দলে যোগদান করেন। তার সাথে সতীর্থ বিলি মেরেডিথ, হার্বার্ট বার্গেস এবং জিমি ব্যানিস্টারও যোগ দেন। যোগ দেয়ার পরের দিন ১ জানুয়ারি ১৯০৭ তারিখে এস্টন ভিলার বিপক্ষে তার অভিষেক হয়। মেরেডিথের সাথে তিনি ম্যানচেস্টার ইউনাইটেডকে ১৯০৮ সালে প্রথম লীগ শিরোপা এবং ১৯০৯ সালে প্রথম এফ.এ. কাপ জিততে সাহায্য করেন। এফএ কাপের ফাইনালে তুবু ব্রিস্টল সিটির বিপক্ষে একমাত্র গোলটি করেন। ১৯০৮ সালে তিনি একাই ২৫ খেলায় ২৭টি গোল করেন। শেষ পর্যন্ত তিনি ২৪৫ খেলায় ১০০ গোল করেছেন। রেড ডেভিলের হয়ে তার সর্বশেষ ম্যাচ ছিল ১৯১৫ সালে শেফিল্ড ইউনাইটেডের বিরুদ্ধে।  প্রথম বিশ্বযুদ্ধ চলাকালে ব্রিটিশ সেনাদের সাথে তিনি শরীক হন এবং ১৯১৭ সালের ৩ মে যুদ্ধরত অবস্থায় ফ্রান্সের অ্যারাসে অষ্টম ব্যাটালিয়নের সেনা হিসেবে মৃত্যুবরণ করেন।  বিষয়শ্রেণী:১৮৮৪-এ জন্ম বিষয়শ্রেণী:১৯১৭-এ মৃত্যু বিষয়শ্রেণী:স্কটল্যান্ডীয় ফুটবলার বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:লেটন অরিয়েন্ট ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:রচডেল এএফসির যুদ্ধকালীন অতিথি খেলোয়াড় বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা বিষয়শ্রেণী:ইংরেজ ফুটবল লিগের খেলোয়াড়
চন্দ্রলোকে অভিযান () দুঃসাহসী টিন‌টিন সিরিজের ষোড়শ বই। ১৯৫০ সালে এই বই লেখা শুরু হয়। ১৯৫৩ সালে এই বই প্রকাশিত হয়। এই বইটিতে কল্প বিজ্ঞানমুলক কাজ দেখানো হয়েছে।   গল্প  টিনটিন ও ক্যাপ্টেন হ্যাডক, প্রফেসর ক্যালকুলাসের আমন্ত্রণে সিল্ডাভিয়ায় আসেন। এরপর চন্দ্রাভিযান প্রকল্প ব্যাপারে তারা জানতে পারেন। ক্যালকুলাসের এই বিরাট কাণ্ডে দুজন প্রধান সহযোগীর নাম উলফ ও ব্যক্সটার। ইতোমধ্যে এই প্রকল্পের উপর গুপ্তচরগিরী শুরু হয়। তদন্ত করতে গিয়ে গুলিতে আহত হয় টিনটিন। অবশেষে সব বাধা কাটিয়ে চন্দ্রাভিযানে রওনা দেন ক্যালকুলাস ও তার সাথীরা। ভুলক্রমে তাদের সাথে রওনা দেয় জনসন আর রনসনও। কিন্তু পৃথিবীর সাথে যোগাযোগ বিচ্ছিন্ন হয়। তারপর কি হয় জানা যায় চাঁদে টিনটিন কাহিনীতে।   তথ্যসূত্র    বহিঃসংযোগ   Destination Moon Official Website  Destination Moon at Tintinologist.org  বিষয়শ্রেণী:১৯৪৯-এর বই বিষয়শ্রেণী:টিনটিনের বই বিষয়শ্রেণী:টিনটিন বিষয়শ্রেণী:কমিক বই বিষয়শ্রেণী:উপন্যাসে চাঁদ বিষয়শ্রেণী:মূলত টিনটিন ম্যাগাজিনে প্রকাশিত কাজ বিষয়শ্রেণী:সাহিত্য প্রথম সিরিয়াল আকারে প্রকাশিত বিষয়শ্রেণী:মেথুইন প্রকাশনীর বই
ইসলা দে লা লুনা (স্পেনীয় Isla de la Luna; আক্ষরিক অর্থ চন্দ্রদ্বীপ, অন্য নাম Isla Koati, উচ্চারণ ইসলা কোয়াতি) হল বলিভিয়ার লা পাজ বিভাগের মানকো কাপাক প্রদেশের অন্তর্ভুক্ত তিতিকাকা হ্রদ মধ্যস্থ একটি দ্বীপ। ভৌগলিকভাবে এর অবস্থান বিখ্যাত ইসলা দেল সোল বা সূর্যদ্বীপের ৭ কিলোমিটার পূর্বে। হ্রদের তীর থেকে এর সবচেয়ে কম দূরত্ব ৪.১ কিলোমিটার। দ্বীপটি আকৃতিতে কিছুটা লম্বা একটা রেখার মতো, যার দৈর্ঘ্য ২.৮ কিলোমিটার, কিন্তু সর্বোচ্চ প্রস্থও মাত্র ০.৭৬ কিলোমিটার। ছোট্ট এই দ্বীপটির সামগ্রিক আয়তন মাত্র ১.০৫ বর্গ কিলোমিটার ও এর তটরেখার মোট দৈর্ঘ্য মাত্র ৬ কিলোমিটার। দ্বীপের সর্বোচ্চ বিন্দু পুন্তো মাস আলতো। হ্রদের জলতল থেকে যদিও এর উচ্চতা মাত্র ১১৫ মিটার, সমুদ্রতল থেকে এর উচ্চতা ৩৯২৫ মিটার। ইনকা উপকথা অনুযায়ী এই দ্বীপ থেকেই দেবতা ভিরাকোচার আদেশে প্রথম চাঁদের উদয় হয়। দ্বীপটির পূর্ব উপকূলে ইনকা যুগের সন্ন্যাসিনীদের একটি মঠ বা নানারি, মামাকুনার ধ্বংসাবশেষ খুঁজে পাওয়া গেছে।Bolivia, Lonely Planet 2007,   প্রত্নতাত্ত্বিক খননকার্য থেকে এছাড়াও জানা গেছে যে তিওয়ানাকু সভ্যতার লোকেরা এই দ্বীপে একটি বেশ বড় মন্দির তৈরি করেছিল। খননকার্যে ৬৫০ - ১০০০ খ্রিষ্টাব্দের মধ্যে ব্যবহৃত বেশকিছু মৃৎপাত্র মিলেছে, যেগুলি পূজার কাজে ব্যবহৃত হত। এদের মধ্যে ঊনবিংশ শতাব্দীতে প্রাপ্ত দুটি পাত্র বর্তমানে লন্ডনের ব্রিটিশ মিউজিয়ামে রক্ষিত আছে।ব্রিটিশ মিউজিয়ামের সংগ্রহ। তবে এখন দ্বীপে যে ধ্বংসাবশেষগুলি চোখে পড়ে, সেগুলি ইনকা আমলে (১৪৫০ ১৫৩২ খ্রিষ্টাব্দ) তৈরি। এগুলির অনেকগুলিই পুরনো তিওয়ানাকু নির্মাণের ধংসাবশেষের উপরই তৈরি হয়েছিল।  বর্তমানে দ্বীপে সামান্য কিছু স্থানীয় আমেরিন্ডিয়ান জনগোষ্ঠীর মানুষজন বাস করেন। এঁদের ভাষা মূলত আইমারা ও কেচুয়া। তবে অল্পবিস্তর স্পেনীয় ভাষারও চল আছে।  ১৯৪০'এর দশকে এই দ্বীপটি বলিভীয় সরকারের এক গুরুত্বপূর্ণ কারাগার বা কনসেনট্রেশন শিবিরে পরিণত হয়। বিশেষত ১৯৪৬ সালে রাষ্ট্রপতি ভিলারোয়েল'এর শাসনের বিরুদ্ধে দেশব্যাপী ধর্মঘটে অংশগ্রহণকারী বহুশত কৃষককে এখানেই বন্দী করে রাখা হয়েছিল।Fellenberg, Peter (1984): Charakter und Etappen der bolivianischen Revolution 1952 bis 1955/56. Dissertation. Karl Marx-Universität Leipzig. পৃঃ - ২৭।   তথ্যসূত্র   বিষয়শ্রেণী:দক্ষিণ আমেরিকা বিষয়শ্রেণী:বলিভিয়া বিষয়শ্রেণী:বলিভিয়ার দ্বীপ বিষয়শ্রেণী:দ্বীপ